google/wiki40b huggingface dataset:
DS «Samlanes»

Siste seilas

Samlanes dro fra Swansea mot Shoreham den 12. mars 1941. Skipet var lastet med  907 tonn kull. Rundt to nautsike mil fra Lizard Head utenfor Cornwall i England gikk «Smalanes» på en mine.
Kystvakten observerte hendelsen og sendte ut en redningsskøyte, men ingen overlevende ble funnet blant vrakrestene. Besetningen bestod av 13 nordmenn, en ire og en svenske.
En tom flåte fra «Samlanes» ble funnet to dager senere av en belgisk tråler. Ifølge Nortraships flåte seilte DS «Botne» omtrent ti nautiske mil forut. Fra Botne hørte de ikke eksplosjonen, men en røysky ble observert i retning av «Smalanes».
Nyssodectes

Utseende

Middelsstore, gråbrunlige trebukker. Antennene er ganske lange, særlig hos hannene. Pronotum er nærmest tønneformet uten pigger på sidene. Dekkvingene er noe hvelvede, med rundede sider.

Levevis

Larvene lever i død ved.

Utbredelse

Slekten er utbredt i Mellom- og Sør-Amerika, fra Mexico i nord til Peru i sør.
Romeo + Juliet

Popularitet og økonomi

Den ble en moderat publikumssuksess. Den innbrakte $147,5 millioner på verdensbasis, hvorav $46 millioner i USA. Den havnet på en 21-plass over de mest innbringende filmene på verdensbasis i 1996 og på en 34-plass i USA.

Anmelderne

Filmen fikk forholdsvis gode kritikker, noe som gjenspeiles i at den har oppnådd 72 % på Rotten Tomatoes.

Priser

Den ble belønnet med tre BAFTA-priser (musikk, manus og design), to priser ved Berlin International Film Festival (Sølvbjørnen og Alfred Bauer award) og en ved MTV Movie Award (til Claire Danes).
9,999,999 Tears

«9,999,999 Tears» er en amerikansk sang, skrevet av Razzy Bailey.
Dickey Lee spilte den inn på singlen RCA Gold Standard GB-10929 2. mars 1976. Produsenter var Roy Daa og Dickey Lee. A-siden var «Rocky».
«9,999,999 Tears» var hentet fra LP-platen Angels, Roses, and Rain (RCA Victor APL1-1725).
Sangens jeg-person gråter, fordi hans elskede har funnet en annen.

Norsk versjon

Steinar Fjeld har skrevet en norsk tekst. Hans versjon heter «9999999 tårer».

Listeplasseringer

Lees verjon lå som # 3 på Billboard Hot Country Songs-listen i 1976 og som # 52 på Billboard Hot 100-listen i 1977.
Zachary Levi

Karriere

Zachary Levi er mest kjent for sin rolle som Charles Irving "Chuck" Bartowski i NBC-serien Chuck. Han har også originalstemmen til Flynn Rider i Disney-filmen To på rømmen (2010), som var en stor suksess verden over.
I 2013 spiller han Fandral i Thor: The Dark World. Han overtok rollen etter Josh Dallas, som spilte den i originalen Thor (2011), men som ikke kunne gjenta rollen grunnet at han var opptatt med TV-serien Once Upon a Time. Ironisk nok var Levi aktuell for rollen også i Thor, men da var det han som måtte trekke seg på grunn av en TV-serie (i Levis tilfelle, Chuck).
U.S. Route 20

U.S. Route 20 (også kalt U.S. Highway 20 eller med forkortelsen  US 20) er en amerikansk highway. Den går fra Newport i vest til Boston i øst og har en lengde på 5 415 km.
Kinas folkebank

Kinas folkebank (kinesisk: 中国人民银行, pinyin: Zhōngguó Rénmín Yínháng, eng: The People's Bank of China – PBC) er sentralbanken i Folkerepublikken Kina. Denne sentralbanken må ikke forveksles med Kinas sentralbank, som er sentralbanken i Republikken Kina.
Bankens hovedkvarter har ligget i Beijing siden 1949.

Historie

PBC ble etablert 1. desember 1948 ved en sammenslåing av 3 andre banker, men først i 1983 ble det besluttet av banken skulle fungere som en sentralbank. Sentralbankloven i Kina ble vedtatt 18. mars 1995, der bankens rolle som sentralbank ble bekreftet.
I 2003 ble sentralbanken omorganisert, slik at den delen av banken som hadde ansvar for å overvåke banknæringen, forvaltningsselskaper, investeringsselskaper og lignende selskaper ble skilt ut i et eget selskap; Den kinesiske bankreguleringskommisjonen.
Senere i 2003 fikk sentralbankloven et tillegg som styrket sentralbankens aktive ansvar innen penge- og kredittpolitikken, for å sikre stabil inflasjon og valuta, og sikre trygge, finansielle tjenester i landet.

Sentralbanksjef

Yi Gang ble utnevnt til sentralbanksjef 19. mars 2018, av Den Nasjonale Folkekongress. Han kom fra stillingen som visesentralbanksjef, og overtok etter Zhou Xiaochuan. Sentralbanksjefen velges av nasjonalforsamlingen.
Amman East Power gasskraftverk

Amman East Power gasskraftverk er et rent gasskraftverk ved hovedstaden Amman i Jordan. Det har en installert produksjonskapasitet på 370 MW, og er et kombinasjonsverk med kogenerasjon. Anlegget ble påbegynt i 2007, og stod ferdig i 2009. Brenselkilden er naturgass. Operatør og utbygger er det amerikanske energiseselskapet AES.
Goudaost

Goudaost er en ost, opprinnelig fra byen Gouda i Nederland. Osten er halvhard, laget av kumelk og har naturlig skorpe. Den lagres fra noen måneder og opp til to år eller mer. Når osten modner blir skorpen hardere, og også innmaten får en mørkere farge, blir hardere og utvikler en karakteristisk smak.
Navnet goudaost er ikke beskyttet i henhold til EUs bestemmelser om produkters geografiske opprinnelse. Derfor produseres ost med dette navnet i en lang rekke land.
Kodal ysteri i Andebu skal, ifølge Andebu bygdebok, være det første ysteri i Norge som produserte goudaost. Det skjedde i 1886. Osten Norvegia, produsert av Tine, er en goudaost.
Guanghan

Guanghan (kinesisk: 广汉; pinyin: Guǎnghàn) er et kinesisk byfylke i byprefekturet Deyang i provinsen Sichuan.
Befolkningen var på 579 579 innbyggere i 1999.

Næringsveier

De viktigste næringsveier er turisme, farmasøytisk produksjon og bygningsmaterialer. Turistene kommer stort sett på dagsturer fra Sichuans hovedstad Chengdu knapt 40 kilometer sønnenfor for å besøke museumsområdet ved det epokegjørende arkeologiske utgravningsfeltet Sanxingdui.
Regionen blir stadig mer industrialisert. Guanghan har også et universitet for flyvning, Kinas sivilluftfartsuniversitet, som utdanner en høy andel av Folkerepublikken Kinas piloter, flyveledere, kabinpersonal, luftfartsadministratorer og så videre. Det er, når undercampusene medregnes, det største høyere lærested for sivil luftfart i hele Asia.

Kulturminner

Det arkeologiske funnstedet Sanxingdui ble i 1988 oppført på Folkerepublikken Kinas liste over kulturminner. Det antas at Sanxingduikulturen, inklusive en forløperkultur, eksisterte mellom 2800 og 800 f.Kr.. Funnene fra Sanxingdui har overrasket arkeologene fordi de oppviser en kunstnerisk stil som er fullstendig annerledes enn hva man ellers kjente fra kinesisk kunst fra den samme tiden.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Skipsfjord landskapsvernområde

Skipsfjord landskapsvernområde ligger i Karlsøy kommune i Troms. Landskapsvernområdet har plantelivsfredning og ble opprettet i 1978. Det er på 54,1 km² landareal og 10,7 km² sjøareal. 
Formålet med vernet er å «bevare et vakkert naturområde med kulturlandskap som er typisk for de ytre kyststrøkene i Troms med et upåvirket vassdrag, vitenskapelig interessante geologiske forekomster og et karakteristisk og til dels rikt plante- og dyreliv.» Verneområdet omfatter Skipsfjorden innenfor en linje mellom Skotallneset og Kvalkjeften, samt Skipsfjorddalen og den delen av fjellene på Vanna som har avrenning til Skipsfjord. 
Skipsfjorddalen har et relativt flatt terreng med rike moltemyrer. Dalen er også kjent som et godt område for rypejakt. Gjennom dalen renner den lakseførende Skipsfjordelva. På strandflata innerst i fjorden ligger tre fraflyttede gårder: Røyrnes ligger lengst vest, ved munningen av elva ligger Skipsfjord, og nord for denne igjen ligger Nygård. Gårdene har ikke vært i drift siden 1967, og benyttes i dag til fritidsformål. Det finnes også et antall hytter av nyere dato i området. 
Det ble i 2004 registrert til sammen 72 fuglearter og 12 arter pattedyr i Skipsfjord landskapsvernområde, og 13 av fugleartene og et av pattedyrene (oter) har rødlistestatus.
GPRS-posisjonering

Anvendelsesområder

GPRS-posisjonering benyttes blant annet av politiet, militæret og av Røde Kors i søkeoperasjoner. GPRS-posisjonering benyttes også av foreldre med barn med funksjonshemning, demente og personer i kriminalomsorgen.
Sletta ved Ryvarden

Sletta er et åpent havstykke nordvest for Haugesund og sør for innløpet til Bømlafjorden på fylkesgrensen mellom Rogaland og Hordaland. Havstykket er omtrent 12 km langt fra nord til sør og ligger helt åpent ut mot Nordsjøen
Stedet markerte i middelalderen grensen mellom Hordafylke og Rygjafylke.
Ryvarden fyr i Sveio kommune ligger langs kysten av Sletta og området rett utenfor ble kjent da hurtigbåten MS «Sleipner» forliste på skjæret «Store Bloksen» like nordvest for Ryvarden 26. november 1999. 16 personer mistet livet i forliset og et minnesmerke står i dag ved fyret. 
Like sør for Ryvarden stikker Mølstrevågen seg østover til bygden Mølstre og rett sør for her igjen ligger innløpet til Viksefjorden.
Radikalt Europa

Historie

Radikalt Europa ble konstituert som en forening 21. september 2004 i Oslo. Nettverket hadde på tidspunktet allerede eksistert i en årrekke, profilert av blant annet Wenche Fossen, Sigurd Grytten og Petter Wold.
Passage du Gois

Tour de France

I 1999 ble Passage du Gois benyttet av sykkelløpet Tour de France under etappe nummer 2. Den viste seg å bli avgjørende for løpet etter at et fall fant sted på den sleipe overflaten. Krasjen skapte en seks minutter avstand i  hovedfeltet noe som førte til at håpet om seirer for mange av favorittene forsvant som for Alex Zülle som tilslutt endte på andreplass i sammendraget sju minutter etter Lance Armstrong.
Passage du Gois ble benyttet igjen i 2011 som startstedet på den første etappen.
Altica

Utseende

Altica er små biller, vanligvis under 5 mm lang. De har vanligvis en mørkt metallisk glans i bronse, messing, blått, grønt eller svart. Kroppen er litt langsmal og pæreformet som bladbillene ofte er. Baklåret er langt tykkere enn de andre lårene. Mange av artene er svært like hverandre og sikker artsbestemmelse kan bare skje ved undersøkelse av genitaliene.

Levevis

Både larvene og de voksne (imago) billene lever av å spise blad på næringsplanten. Om de voksne føler seg truet (blir forstyrret) vil det gjøre et langt hopp, herav kommer navnet jordlopper.
Altica tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
B-72

B-72 er en bordtennisklubb i Lørenskog kommune. Klubben holder til i egne lokaler sentralt i Lørenskog kommune. Klubben har en fulltidsansatt trener samt flere trenere i mindre stillinger.
Cyclocephala lurida

Utseende

En nokså liten (10-14 millimeter), avlang, blankt, rødbrun hornbille.  Hodet er mørkt. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt fra Pennsylvania og Nebraska i nord til Mellom-Amerika i sør, også på Bahamas.
Cao Rui

Cao Rui (tradisjonell kinesisk: 曹叡; forenklet kinesisk: 曹叡; pinyin: Cáo Rùi; født 204 eller 205, død 22. januar 239), stilnavn Yuànzhòng (元仲), formelt Keiser Míng av Wèi (魏明帝; Wèi Míngdì: Altseende Wèikeiser), var den andre keiseren av det Cao Wei-dynastiet i de tre rikers tid i Kinas historie.

Bakgrunn

Ifølge det tidlige Song-historikeren Pei Songzhi var Rùi sønn av Weis første keiser Cao Pi, som igjen var sønn av den siste 
Hàn-statsministeren Cao Cao, men ifølge Qing-historikeren Mou Guangsheng og den moderne historikeren Lu Bi var han snarere sønn av Yuan Xi. Hvem hans far virkelig var er fremdeles omstridt.
Cao Rui ble tronfølger fordi hans storebror Cao Ang var falt i kamp. Det skjedde under et bakhold av Zhang Xius styrker; Cao Ang overlot sin hest til Cao Cao, som slik klarte å unnslippe. Men Cao Ang måtte bøte med livet.

Keiser

Cáo Rùis styre er blitt vurdert ulikt i forskjellige perioder av Kinas historie. Som keiser vet man at han var en sterk militær strateg og en god leder dreven i å utnevne dyktige embedsmenn, og samtidig støttet han også personlig kunstnerne i riket. På en annen side brukte han mange ressurser på å bygge palasser og forfedretempler, og under hans styre ble de rivaliserende rikene Shu Han i vest og Østre Wu i sør bare sterkere befestet. 
Riket Wus leder Sun Quan sluttet dessuten å anerkjenne Wèis overherredømme etter 229, da han utropte seg til keiser. Statens ressurser ble i stor grad brukt på store byggeprosjekter og Rùis ønske om å ha mange konkubiner, som under hans styre var flere tusen. 
Våren 239 gjorde Cao Rui sin syn år gamle sønn Cao Fang til kronprins, og døde så selvsamme dag som han bestemte dette. Cao Fang etterfulgte ham som keiser. Det var også utpekt regenter for den mindreårige, Cao Shuang og Sima Yi. 
Dette valget av regenter var et alvorlig feiltrinn for Cáo-klanen, siden Cao Shuang tilranet seg all makten mens han likevel styrte dårlig, som førte til en voldelig reaksjon fra Yi, som i 249 styrtet ham i et statskupp og overtok Wèi-regjeringen, noe som gjorde at hans sønnesønn Sima Yan i 265 kunne styrte Wèi-dynastiet og sette opp sitt eget Jìn-dynasti.
Pete Knutsen

Bakgrunn

Allerede som 12-åring var Knutsen med på å starte garasjebandet The Scavers i 1959. Utover i 1960-årene fikk bandet en viss suksess i Kirkenes-distriktet og ga ut fem singler på plateselskapet Troll. Etter gymnaset ble bandet oppløst, og Knutsen reiste til Oslo, der han rask kom inn i hovedstadens musikkmiljø.
Han spilte tangent og gitar i orkestrene Arman Sumpe D.E. (1972), Popol Vuh (1970–1974) og Popol Ace (1974–); disse samarbeidene ga flere utgivelser. Senere har han bidratt (på gitar) i Frode Thingnæs Quintet, medvirket som musiker og arrangør for flere bidrag i Melodi Grand Prix. Han dirigerte Norges bidrag i Eurovision Song Contest i 1989, 1990, 1991 og 1994.
Han har også medvirket på utgivelser med Wenche Myhre (Wenche, 1976 og Wenches jul, 1991), Vamp (Siste stikk (2005) og med KORK, 2006), og Scandinavia (Alle mann til pumpene, 2006). Tidligere har han hatt liknende samarbeid med blant andre Tobben og Ero, Pjokken Eide, Kåre Virud, Per Elvis Granberg, Kristoffer Bøhrs, New Jordal Swingers, Terje Formoe, Rune Sundby, Birgitte Grimstad, Svein Finjarn, Inger Lise Rypdal, Jahn Teigen, Ellen Nikolaysen, Dollie De Luxe, Hanne Krogh, Tor Endresen, LASA, Trond-Viggo Torgersen, Randi Hansen og Hilde Heltberg.
Knutsen var filmkomponist til filmene Operasjon Cobra (1978) og Carl Gustav, gjengen og parkeringsbandittene (1982), begge fra Norsk Film. Han har også hatt flere engasjementet i NOPA.
Under Spellemannprisen 1980 fikk han diplom for sine bidrag som arrangør og musiker på ulike utgivelser.
Undervannsfjell

Et undervannsfjell er et fjell som reiser seg minst 1000 m fra havbunnen og som ikke når havoverflata. De blir ofte funnet i grupper eller som nedsunkede øygrupper. Enslige og ikke-vulkanske undervannsfjell er sjeldne.
Undervannsfjell er stort sett av vulkansk opphav, slik som for eksempel Emperor Seamounts, som er en videreføring av Hawaii. Undervannsfjella har blitt formet av vulkansk aktivitet for millioner av år siden, og har siden blitt slitt ned av erosjon til de nå er under havoverflata. Den lange kjeden av øyer og undervannsfjell strekker seg tusenvis av kilometer nordøst for den store øya, og er et resultat av en plate som rører seg over et vulkansk aktivt område.
Undervannsfjell strekker seg ofte opp i øvre sjølag, og gir dermed bedre grunnlag for marint liv sammenlignet med havbunnen rundt. I tillegg til dette kan de lede næringsrike undervannsstrømmer mot overflaten. Undervannsfjell skaper dermed grunnlag for planktonvekst, og for alt over disse i næringskjeden, og bidrar til liv i et ørkenaktig åpent hav. Dette er også livsviktige stoppesteder for dyr som trekker over lange avstander, slik som for eksempel kvaler.
Taygete

Myten om dådyret

Taygete ble elsket av Zevs, og ble mor til Lakedaimon, stamfar til kongene av Sparta. Etter hvert som Zevs overvant de lokale nymfene, én etter én, forfulgt han Taygete. I henhold til en del tradisjoner nektet Taygete å la seg bli omfavnet av Zevs, og for å beskytte nymfen mot gudens pågående tilnærmelser, forvandlet Artemis henne til et dådyr. Taygete viste sin takknemlighet overfor Artemis ved å dedikere til henne den keryneiske hind (gresk: Ελαφος Κερυνιτις, Elaphos Kerynitis) med de gylne horn.
Myten om dådyret er behandlet i verket Bibliotheke og av Pindaros' olympiske sang 3. Denne hinden kunne springe raskere enn en Artemis' piler. Ethvert skille mellom Taygete i hennes menneskelige form og hennes dådyrform er uklart: nymfen som jaktet på dådyret i selskap med Artemis er dådyret i seg selv. Slik Pindaros oppfattet myteelementet i hans tredje olympiske ode: «dådyret med de gylne horn, som Taygete hadde innskrevet som en hellig dedikasjon til Artemis Orthosia» («Artemis den rettenkende»), var selve den keryneiske hinden som Herakles senere jaktet på og til sist fanget, ble ett av Herakles' tolv storverker. For Pindaros, som var en meget velinformert mytograf, antyder at det mytiske dådyret, selv da det var drept og ofret til Artemis, også fortsatte å eksistere, for så å bli jaktet på igjen. Den ungarske mytografen Karl Kerenyi slo fast at «Det er ikke lett å skille mellom det guddommelige villdyret, heltinnen, og gudinnen.»

Avkom

I henhold til Pausanias greide Zevs å gjøre Taygete gravid, og hun fødte Lakedaimon, den mytiske grunnleggeren av Sparta. En del tradisjoner hevder at med Tantalos ble hun mor til Pelops, men flere andre kvinneskikkelser har vært nevnt som moren, blant annet Dione. Lakedaimon skal ifølge sagnet ha giftet seg med gudinnen Sparta, datter av Eurotas, og Lakedaimon oppkalte byen etter sin hustru. Som omreisende hadde Pausanias sett voldtekten av Taygete bli framstilt på Apollon-tronen i byen Amykles: «For å beskrive relieffene: ... Poseidon og Zevs bærer Taygete, datteren til Atlas. (...) Der finnes også relieffer av Atlas.»
Befolkningspyramide

En befolkningspyramide er en figur som viser hvor mange mennesker det finnes, etter alder og kjønn, innen et fastsatt område, vanligvis et land. Vanligvis består den av to grafer, hvor befolkningen fordeles etter kjønn (vanligvis menn til venstre, kvinner til høyre), fordelt i grupper på fem år.
Endringer i befolkningsveksten kan leses ut fra denne, og til en viss grad koble dette opp mot andre ting. For eksempel viser Tysklands befolkningspyramide at noe hendte på slutten av 30- og begynnelsen av 40-tallet, på grunn av andre verdenskrig. Befolkningspyramidene kan være svært forskjellige fra land til land.

Befolkningspyramidens utvikling

I et utviklingsland er fødselsraten høy, mens dødsraten er lav. Derfor er en stor del av befolkningen barn, hvilket fører til at bruttonasjonalprodukt forblir lav. Om landet utvikles til et industriland øker andelen av arbeidsføre, hvilket fører til at landet blir rikere. Et land som har vært industrialisert lenge får en stor mengde pensjonister, hvilket fører til store utgifter for samfunnet.
Thephantes

Utbredelse

Slekten er utbredt i Australia (Queensland).
Notioscopus sarcinatus

Utseende

Notioscopus sarcinatus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Notioscopus sarcinatus er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Hercitis

Utseende

Små, avlange, brune oldenborrer. Oversiden er tett kledt med lyse skjell.

Utbredelse

Slekten er utbredt i Brasil.
Lex Mowinckel

«Lex Mowinckel» var det folkelige navnet på en grunnlovsendring vedtatt 15. mai 1919. Da ble grunnlovens §12 endret slik at personer som ikke var medlem av Statskirken også kunne sitte i regjering, selv om det fortsatt var et krav at «af Statsraadets Medlemmer skulle over det halve Antal bekjende sig til Statens offentlige Religion».
Navnet kom fra Johan Ludwig Mowinckel. Mowinckel var på slutten av 1910-årene blitt en naturlig kandidat til å bli med i en Venstre-regjering, men dette var ikke mulig da han hadde meldt seg ut av statskirken i sin ungdom. Mowinckel stod hardt på at han ikke ville melde seg inn for å omgå regelen, og som et resultat ble heller grunnloven endret.
Mowinckel var falt ut av Stortinget i 1918, da konservative krefter i valgkretsen hans Bergen like svært dårlig at han hadde foreslått å døpe byen om til «Bjørgvin». Dermed var ikke Mowinckel med på å vedta loven, men på tross at han ikke var direkte involvert fikk loven likevel navnet «Lex Mowinckel». Mowinckel ble for første gang med i regjeringen i 1921, da han ble statsråd i Handelsdepartementet i Regjeringen Blehr.
Motosaburo Masuyama

Biografi

Han ble født i byen Otaru på Hokkaido, og studerte fysikk ved Universitetet i Tokyo. I 1943 tok han sin doktorgrad. Han kalte Fishers tilnærming til statistikken for the science of inference and planning. Masuyama arbeidet i flere ulike etater, blant dem Japans meteorologiske institutt, Japans nasjonale institutt for statistisk matematikk og det indiske statistiske institutt og University of North Carolina.
I 1970 ble han medlem av fakultetet for anvendt matematikk ved Universitetet i Tokyo, hvor han satt frem til han pensjonerte seg i 1988. Masuyama forfektet mange radikale syn på bruken av statistikk innenfor humanbiologi.
Sametingets arbeidsorden

Sametingets arbeidsorden er et internt reglement for Sametingets arbeid. Arbeidsordenen har sin hjemmel i samelovens §2-14, der det heter at «Sametinget gir bestemmelser om sammenkalling og arbeidsordningen i Sametinget».

Grunnregler og forretningsorden

Sametingets arbeidsorden består av to ulike deler: grunnregeler og forretningsorden. Grunnreglene omhandler Sametingets konstituering, parlamentariske organisering, valg, forhandlinger og saksgang og saksbehandling i parlamentet. Endringer i grunnreglene krever flertallsvedtak i to påfølgende sameting.
Forretningsorden regulerer den daglige politiske virksomheten i plenum og andre organer. Den består av regler for den løpende politiske saksbehandlingen, møteavvikling og avstemning. Forretningsorden regulerer også virksomhet og ansvarsområder til de ulike deler av den politiske organisasjonen. Forretningsorden kan endres av flertallet i Sametingets plenum.
Youyang Zazu

Youyang zazu (kinesisk: 酉阳杂俎; pinyin: Yǒuyáng Zázǔ, «Blandede smuler fra Youyang», på engelsk kalt Miscellaneous Morsels From Youyang) er en blandet samling av kinesiske og utenlandske legender og hørensagen, beregninger om naturfenomener, korte anektoter, fortellinger underfulle og mondene, og nedtegnelser vedrørende emner som medisinurter og tatoveringer.
Youyang er sørhellingen av fjellet You, en liten høyde i det som nå er Huaihua i Hunan. Verket ble skrevet av Duan Chengshi fra Zibo i Shandong på 800-tallet. Den er 30 bind sterk, med et uvanlig variert innhold under 1300 oppslag som beskriver verden slik Duan Chengshi hadde hørt eller lest om den, eller personlig opplevd den.
Ye Xian, en fortelling som ligner på eventyret om askepott, er å finne i kapittel 21. Historien fortelles her angivelig fra Duans tjener Li Shiyuan; han stammet fra den ny som nå heter Nanning. Den er lagt til 200-tallet f.Kr. Det helt nøyaktige åstedet er ikke kjent, men mest sannsunlig mulighet er Guangxi, og der fant skoen etterhvert veien til en konge fra en øy.